Ամէնից առաջ պէտք է պարզել՝ որն է նշուած անուանումներից նախնականը, այսինքն՝ այն, որով կնքել են գիւղը հիմնարկելիս: Իսկ պարզից էլ պարզ է, որ գիւղիանուանակոչումը կատարուել է այն հիմնադրելու ժամանակ: Գիւղի անուանումը կրող մեզ յայտնի ամենահին փաստաթուղթը վերը յիշատակուած Սիւնեաց եպիսկոպոսութեան ընդհանրական հարկացուցակն է: Բնականաբար, հէնց դա էլ պէտք է հանդիսանայ գիւղի թէ՛ տարիքը, թէ՛ սկզբնանունը որոշելու սկզբնաղբիւր: Ս. Օրբելեանի աշխատութիւնում բերուած հարկացուցակը համակողմանի ուսումնասիրած պատմաբան Հ. Ութմազեանը այն համոզմանն է յանգել, որ գոյութիւն է ունեցել երկու հարկացուցակ՝ հին եւ նոր: Ս. Օրբելեանի գրքում բերուածը, ըստ Հ. Ութմազեանի, հին հարկացուցակն է, որի ակունքները պէտք է փնտռել առնուազն եօթերորդութերորդ դարերում, իսկ ըստ պատմիչ Ս. Օրբելեանի՝ անգամ չորրորդհինգերորդ դարերում: Հնի հիմքով աւելի ուշ՝ առ պատմիչի ապրած ժամանակը (13րդ դար), ինչպէս գտնում է Հ. Ութմազեանը, ստեղծուած նոր հարկացուցակը մեզ չի հասել: Իսկ հին հարկացուցակում Ծղուկ գաւառի գիւղերի թւում նշւում է Տոլորս գիւղը միաժամանակ երկու անունով՝ Տոլորք կամ Տորնիք: